CELEX: 32009R0490
Language: sl
Date: 2009-06-10 00:00:00
Title: Uredba Komisije (ES) št. 490/2009 z dne 10. junija 2009 o 107. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

11.6.2009   
            
            
               SL
            
            
               Uradni list Evropske unije
            
            
               L 148/12
            
         
      UREDBA KOMISIJE (ES) št. 490/2009
   z dne 10. junija 2009
   o 107. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1) ter zlasti prve alinee člena 7(1) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
            
         
               (2)
            
            
               Sankcijski odbor Varnostnega sveta Združenih narodov se je 27. maja 2009 odločil, da spremeni seznam fizičnih in pravnih oseb, skupin in subjektov, za katere bi morala veljati zamrznitev sredstev in gospodarskih virov, tako da nanj doda ena fizična oseba na podlagi informacij v zvezi z njeno povezanostjo z Al-Kaido. Sankcijski odbor je predložil utemeljitev za to odločitev o vključitvi na seznam.
            
         
               (3)
            
            
               Prilogo I je treba ustrezno spremeniti.
            
         
               (4)
            
            
               Da bi se zagotovila učinkovitost ukrepov iz te uredbe, mora ta začeti veljati takoj.
            
         
               (5)
            
            
               Ker seznam ZN ne vsebuje trenutnih naslovov zadevne fizične osebe, je treba v Uradnem listu objaviti obvestilo, da lahko zadevna fizična oseba stopi v stik s Komisijo in da ji lahko Komisija pozneje sporoči razloge, na katerih temelji ta uredba, ji da možnost, da predloži svoje pripombe o teh razlogih, ter glede na pripombe in morebitne dodatne informacije pregleda to uredbo –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 10. junija 2009
      
         
            Za Komisijo
         
         Eneko LANDÁBURU
         
         
            Generalni direktor za zunanje odnose
         
      
   
   
      (1)  UL L 139, 29.5.2002, str. 9.
   
      PRILOGA
      Priloga I k Uredbi (ES) št. 881/2002 se spremeni:
      Pod naslov „Fizične osebe“ se doda naslednji vnos:
      
         „Bekkay Harrach (alias (a) Abu Talha al Maghrabi, (b) al Hafidh Abu Talha der Deutsche (‚al Hafidh Abu Talha Nemec‘)). Datum rojstva: 4.9.1977. Kraj rojstva: Berkane, Maroko. Državljanstvo: nemško. Št. potnega lista: 5208116575 (nemški potni list, izdan v Bonnu, Nemčija, veljaven do 7.9.2013). Nacionalna matična številka: (a) 5209243072 (nacionalna osebna izkaznica (Bundespersonalausweis), izdana v Bonnu, Nemčija, veljavna do 7.9.2013), (b) J17001W6Z12 (nemško vozniško dovoljenje, izdano v Bonnu, Nemčija). Datum določitve iz člena 2a(4)(b): 27.5.2009. Drugi podatki: aprila 2009 se je domnevno zadrževal na mejnem območju med Afganistanom in Pakistanom.“